Official Journal L 184 , 24/07/1996 P. 0021 - 0023



NARIADENIE KOMISIE (ES) č. 1433/96 z 23. júla 1996, ktorým sa menia a dopĺňajú prílohy II a III nariadenia Rady (EHS) č. 2377/90 ustanovujúceho postup spoločenstva pri určení maximálnych hraníc rezíduí veterinárnych liečebných prípravkov v potravinách živočíšneho pôvodu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pri určení maximálnych hraníc rezíduí veterinárnych liečebných prípravkov v potravinách živočíšneho pôvodu1, naposledy zmenené a doplnené nariadením Komisie (ES) č. 1312/962, a najmä na jeho články 6, 7 a 8, keďže v súlade s nariadením (EHS) č. 2377/90 sa musia postupne stanoviť maximálne hranice rezíduí pre všetky farmakologicky aktívne látky, ktoré sa v spoločenstve používajú vo veterinárnych liečebných prípravkoch určených na podávanie zvieratám určeným na výrobu potravín; keďže maximálne hranice rezíduí by sa mali stanoviť až po preskúmaní, v rámci Výboru pre veterinárne liečebné prípravky, všetkých dôležitých informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže pri stanovovaní maximálnych hraníc rezíduí pre rezíduá veterinárnych liečebných prípravkov v potravinách živočíšneho pôvodu je potrebné špecifikovať pri druhoch zvierat, u ktorých môžu byť prítomné rezíduá, úrovne, ktoré môžu byť prítomné v každom príslušnom mäsovom tkanive získanom z ošetrených zvierat (cieľové tkanivo), a povahu rezíduí, ktorá je významná pre sledovanie rezíduí (indikátorové rezíduum); keďže pre kontrolu rezíduí, ako je stanovená v príslušných právnych predpisoch spoločenstva, by mali byť obyčajne stanovené maximálne hranice rezíduí pre cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodného obchodu, a preto by sa mali tiež vždy stanoviť maximálne hranice rezíduí pre svalové alebo tukové tkanivá; keďže v prípade veterinárnych liečebných prípravkov, určených na použitie pre vtáky znášajúce vajcia, zvieratá produkujúce mlieko alebo medonosné včely, sa musia tiež stanoviť maximálne hranice rezíduí pre vajcia, mlieko alebo med; keďže peroxid vodíka, kyselina peroctová, karbetocín, quillaia saponins, butyl 4-hydroxybenzoat, butyl 4-hydroxybenzoát sodný a benzyl 4-hydroxybenzoát sodný by sa mali zaradiť do prílohy II k nariadeniu (EHS) č. 2377/90; keďže s cieľom umožniť ukončenie vedeckých štúdií by sa baquiloprim mal zaradiť do prílohy III k nariadeniu č. 2377/90; keďže by sa malo umožniť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať akúkoľvek úpravu, ktorá môže byť potrebná, pokiaľ ide o povolenie uviesť príslušné veterinárne liečebné prípravky na trh, ktoré bolo udelené v súlade so smernicou Rady 81/851/EHS3, naposledy zmenenou a doplnenou smernicou Komisie 93/40/EHS4, s cieľom zohľadniť ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Prílohy II a III k nariadeniu č. 2377/90 sa týmto menia a dopĺňajú tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. júla 1996 Za Komisiu Martin BANGEMANN člen Komisie PRÍLOHA A. Príloha II sa mení a dopĺňa takto: 1. Anorganické chemické látky Farmakologicky aktívna/-e látka/-y Druhy zvierat Iné ustanovenia "1.1. Peroxid vodíka Všetky druhy určené na výrobu potravín" 2. Organické zlúčeniny Farmakologicky aktívna/-e látka/-y Druhy zvierat Iné ustanovenia "2.51. Kyselina peroctová Všetky druhy určené na výrobu potravín 2.52. Karbetocín Všetky cicavce určené na výrobu potravín 2.53. Quillaia saponins Všetky druhy určené na výrobu potravín 2.54. Butyl 4-hydroxybenzoat Všetky druhy určené na výrobu potravín 2.55. Butyl 4-hydroxybenzoát sodný Všetky druhy určené na výrobu potravín 2.56. Benzyl 4-hydroxybenzoát sodný Všetky druhy určené na výrobu potravín" B. Príloha II sa mení a dopĺňa takto: 1. Látky antiinfekčné 1.1. Chemoterapeutiká 1.1.2. Deriváty diamino pyrimidínu Farmakologicky aktívna/-e látka/-y Indikátorové rezíduum Druhy zvierat Maximálne hranice rezíduí - MHR Cieľové tkanivo Iné ustanovenia "1.1.2.2. Baquiloprim Baquiloprim Hovädzí dobytok 300 g/kg Pečeň Platnosť predbežných MHR sa skončí 1. 7. 1998. 150 g/kg Obličky 10 g/kg Tuk 30 g/kg Mlieko Ošípané 50 g/kg Pečeň Platnosť predbežných MHR sa skončí 1. 7. 1998." 50 g/kg Obličky 40 g/kg Tuk a koža 1) Ú. v. ES L 224, 18.8.1990, s. 1. 2) Ú. v. ES L 170, 9.7.1996, s. 8. 3) Ú. v. ES L 317, 6.11.1981, s. 1. 4) Ú. v. ES L 214, 24.8.1993, s. 31.